วันนี้มาว่ากันด้วยเรื่องของ ของหวานอีกแล้วจ้า สืบเนื่องมาจากวันนี้เพื่อนเรียกร้องให้พามาทาน After You โดยส่วนตัวไม่อยากทานเพราะว่าช่วงนี้น้ำหนักขึ้นเยอะมากๆ เลยคะ 
แต่ไหนๆ ละก็เอาซะหน่อย วันนี้มากันที่สาขา Siam Square One คะ

ที่ตั้ง : สาขานี้ตั้งอยู่ชั้นล่างของ SQ1 เลยคะ หากใครหาร้านไม่เจอแนะนำว่าให้โฟกัสที่ร้าน Hello Kitty Sario Bangkok คะ รับรองเจอแน่นอน เพราะร้าน After u ตั้งอยู่ใกล้ๆ กันเลยคะ

บรรยากาศร้าน : สาขานี้ตกแต่งน่ารักมากๆ ประทับใจทุกครั้งที่ได้เข้ามาทาน เพราะว่าตั้งแต่เปิดประตูเข้ามาก็จะพบกับมุมที่จัดจำหน่ายหนังสือ เสื้อ ผ้ากันเปื้อน และกิ๊ฟช้อปจากทางร้าน ทำให้เพิ่มความน่ารักได้เยอะเลยคะ ส่วนที่นั่งก็มีเยอะเลย เพราะร้านค่อนข้างกวางขวางคะ ตกแต่งเน้นโทนสีไม้ออกครีมๆ ทั้งร้าน ทำให้บรรยากาศเบาสบาย ชิวดีคะ 

เมนู : ถึงแม้ใครๆ ก็ทราบว่าทางร้าน After You โดดเด่นเรื่องโทส แต่ที่ร้านไม่ได้มีแค่โทสนะค่ะมีเมนูของหวาน อีกเพียบ อย่างแพนเค้ก ชอคลาวา หรือจะเป็นพาย ซึ่งพูดเลยว่าเอาใจคนรักของหวานอย่างต่อเนื่อง ไม่เท่านั้นนะค่ะ คุณเมย์ยังคอยสร้างเมนูใหม่ๆ ขึ้นมาเป็น Season ให้ได้ลองกันตลอดอีกด้วยคะ
อย่างช่วงนี้จะมี "บานอฟฟี่คะ"

เมนูวันนี้ที่ได้เลือกทานคือ "Chocolate honey Toast" เพิ่มสตอเบอรี่คะ
เมนูนี้ราคา 220 บาท

เสริฟมาใหญ่โตตามสไตล์ของ After you อยู่แล้วคะ โรยด้วยสตอเบอรี่ชุ่มฉ่ำบนโทส ด้านข้างเรียงด้วยกล้วยสวยๆ น้ำลายไหลกันเป็นทางงคะ 55555 
รสชาติ : ไม่ต้องสืบคะ เพราะหากมองหาโทสอร่อยๆ ส่วนใหญ่ก็ต้องพูดเสียงเดียวกันว่า After You สิ เพราะฉะนั้นเรื่องของความอร่อย นี่ยกนิ้วให้เลยคะสุดยอด ขนมปังเสริฟมาก้อนโตเมื่อใช้ส้อมตักลงไป พบกับความชุ่มฉ่ำของเนย พร้อมแล้วตักเข้าปากพร้อมกับไอศครีม เป็นอะไรที่เข้ากันดีมาก รสมันของเนยคู่กับความหวานของไอศครีม และเพื่อให้เป็นการทานได้อย่างอร่อย ก็จะทานควบคู่ไปกับกล้วยและสตอเบอรี่คะ แล้วความอร่อยจะพุ่งสูงกว่าเดิม ????????

การบริการ : สาขานี้เอาใจไปเลยคะ บริการดีตั้งแต่พบหน้าประตูจนกระทั่ง คนเสริฟเลยคะ 
ต้อนรับดี พอมาหน้าเคาน์เตอร์ยังยิ้มแย้มแจ่มใส พร้อมกับคำพูดหวานเจี๊ยบ มาถึงพนักงานเสริฟก็พูดจาดี๊ดี คนเยอะหรือน้อยก็ไม่เคยเหวี่ยง

สรุปว่า ประทับใจทั้งอาหาร รสชาติ บรรยากาศ การบริการ วันนี้โชคดีมากคะคนไม่เยอะเหมือนครั้งก่อนๆ ที่ทาน ชีวิตก็เลยดี๊ดี 5555